0227.xml
چین میں ایک شخص نے چاقو سے حملہ کر کے پرائمری سکول کے 4 طلبہ کو قتل کر دیا
بیجنگ ۔26ستمبر(اے پی پی) چین میں ایک شخص نے سکول جاتے بچوں پر چاقو سے حملہ کر کے 3کو قتل اور چوتھے کو شدید زخمی کر دیا جو بعدازاں ہسپتال میں دم توڑ گیا۔ چین کے سرکاری خبررساں ادارے کی رپورٹ کے مطابق یہ واقع گوانگ شی زوانگ نامی خود مختیار علاقے کی لنگ شان کاؤنٹی میں پیش آیا ۔ مارے جانے والے بچے پرائمری سکول میں زیر تعلیم تھے ۔ حملہ آور درمیانی عمر کا تھا ۔مقامی پویس نے واقع کی تحقیقات کا آغاز کردیا ہے۔
APP
26.09.14
0227p.xml
چین:چاقو بردار جنونی شخص کے حملے میں 4 ننھے طلبا ہلاک بچے سکول جا رہے تھے جنونی نے حملہ کر دیا، پولیس نے ملزم کی تلاش شروع کردی
بیجنگ(دنیا نیوز)جنوبی چین میں ایک چاقو بردار جنونی شخص کے حملے میں 4 ننھے طلبا ہلاک ہو گئے۔سرکاری میڈیا کے مطابق یہ واقعہ قصبہ پگ شان میں اس وقت پیش آیا جب بچے سکول جا رہے تھے اور اچانک ایک جنونی نے حملہ کر دیا۔ہلاک ہونے والے بچے پرائمری درجے کے طالبعلم تھے۔تین بچے موقع پر ہی جانوں سے ہاتھ دھو بیٹھے جبکہ ایک ہسپتال جا کر دم توڑ گیا۔حملہ آور بچوں کو قتل کرنے کے بعدفرار ہو گیا۔پولیس ملزم کو تلاش کر رہی ہے۔چین میں چاقو سے طلبا پر حملوں کے واقعات ہوتے رہتے ہیں۔
daily_dunya
27.09.14